Alzira comptarà amb una residència per a persones amb diversitat funcional | Alzira Ràdio 107.9 fm | Notícia Alzira\nAlzira comptarà amb una residència per a persones amb diversitat funcional\nTambé recuperarà el Punt de Trobada Familiar (PTF)\nEs tracta de dues reivindicacions històriques que, amb l’ajut del pla Convivint 2021-2025 impulsat per la Generalitat, es faran realitat al llarg d’esta legislatura.\nL’alcalde de la ciutat, Diego Gómez, ha presentat els dos projectes juntament amb la regidora de Serveis Socials, Marina Mir, i representats d’ADISPAC (Associació de Famílies de persones amb Discapacitat Intel·lectual d’Alzira i Comarca). Segons les seues paraules, donar prioritat a l’atenció de les persones més vulnerables és un dels objectius de l’actual equip de Govern.\nLa presidenta d’ADISPAC, Maruja Sánchez, ha aprofitat l’ocasió per a agrair a l’Ajuntament el seu suport a l’hora de fer possible que el nostre poble puga atendre les demandes del seu col•lectiu. D’altra banda el vocal de l’associació, Xavier Cantera, ha recordat que Alzira ha estat una de les ciutats millor equipades en serveis per a les persones amb diversitat funcional. Un fet que ara es complementa amb esta nova residència. L’escoltem:\nEn relació al Punt de Trobada Familiar, la regidora Marina Mir ha destacat que Alzira necessitava este recurs. Segons ha explicat, en l’actualitat les famílies de la comarca que han de fer ús d’este servei, han de desplaçar-se fins a Gandia. Per això, ara es treballa per a oferir la millor ubicació:\nRecordem que estes dues actuacions s’emmarcaran dins del Pla Convivint 2021-2025 que la Conselleria d’Igualtat i Polítiques Inclusives ha dissenyat, principalment, mitjançant un estudi poblacional que tracta de fer front a les necessitats reals de la població.\nCategories Serveis Socials Etiquetes Pla Convivint Navegació per les entrades


Jingdong Bussiness Inn Chifeng Xina - Ofertes d'hotels amb els MILLORS DESCOMPTES EN LÍNIA\n150 Meters East to Intersection of Jiefang Road and Saihan Street, Hexigten, Chifeng, Xina, 024000 - Veure al mapa\nBen posicionat a Xilin Hot, Jingdong Bussiness Inn és un lloc ideal d'inici d'excursions a Xilinhot. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nJingdong Bussiness Inn també ofereix moltes instal.lacions per enriquir la seva estada a Xilinhot. L'hotel ofereix accés a una gran gama de serveis, inclosos recepció 24 hores, magatzem d'equipatge.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Sigui quin sigui el motiu del seu viatge, Jingdong Bussiness Inn és una selecció idònia per a la vostra estada a Xilinhot.


El blues del desert\nActualitzada 13/11/2019 a les 11:30\nEls tuaregs han integrat els sons occidentals a la seua tradició sense trair-la\n© El blues del desert\nLYBIA / PIXABAY\nEls tuaregs són un poble nòmada que viu al desert del Sàhara, a cavall entre els estats d’Algèria, Mali, Líban, Burquina Faso i Níger. Parlen berber i s’han dedicat històricament al control de rutes comercials per connectar les principals ciutats africanes amb les costes del Mediterrani. Acostumats a viure en moviment, també han estat un poble capaç de sobreviure als vaivens de la història sense quedar completament aïllats. Curosos amb les seues tradicions, els tuaregs han importat una música difícil de descriure.\nTiraniwen acaricien la guitarra creant un ambient embolcallant inconfusible. Considerats una de les bandes tuaregs més internacionals, a països com França són autèntiques estrelles del rock africà. Formada entre Mali i Algèria a finals dels anys setanta, la seua música és capaç de transportar l’ambient d’un club de jazz enmig dels inhòspits paisatges del nord d’Àfrica. Seguint la seua llarga ombra a les dunes del desert han sorgit desenes de bandes que mesclen els sons tradicionals de la música tuareg amb les influències del blues, el jazz, el reggae o el rock. En els pitjors escenaris sempre hi ha un lloc per a la bellesa, i així ho demostren bandes com TootArd, Ali Farka Touré o Terakaft, grups i solistes que segurament no farien la música amb la qual ens delecten si no fos per la influència expansiva dels sons moderns europeus i nord-americans.\nAra bé, mentre moltes bandes del món occidental sempre busquen la imitació acrítica dels seus referents, de manera que sonen, vesteixen i es comporten igual a Nova York, Berlín, Madrid o Buenos Aires; els músics tuaregs han sabut filtrar les influències per donar-los un aire inconfusible. Com si el rock hagués pujat a un camell i després de mesos vagant pel desert hagués perdut els artificis per quedar-se en allò que realment importa.\n2.Lleida ja acull 551 adolescents estrangers no acompanyats\n7.Una lleidatana, primera comandanta de l'aviació saudita


Política de Protecció de Dades :: Sanchez Hipertextil: Vestim la seva llar amb estil ::\n¿Ha oblidat la seva contrasenya? Confidencialitat\nDe conformitat amb el disposat en la Llei Orgànica 15/1999, de protecció de Dades de caràcter Personal, Sánchez Hipertextil, C.B. informa que les dades personals facilitats a través dels formularis d'aquesta web, mitjançant missatges de correu electrònic o com a conseqüència de qualsevol transacció o operació realitzada, seran objecte de tractament i recollits en un fitxer de dades, donant el remitent el seu consentiment per a ser inclòs en l'esmentat fitxer. La finalitat d'aquest fitxer és servir com suport d'informació a la gestió administrativa i comercial de l'empresa.\nSánchez Hipertextil, C.B. es reserva el dret a modificar la present política per a adaptar-la a novetats legislatives o jurisprudencials això com a pràctiques de la indústria. En dites suposades, Sánchez Hipertextil, C.B. anunciarà en aquesta pàgina els canvis introduïts amb raonable antelació a la seva posada en pràctica. Registre a la botiga online


De qui són els arxius històrics?, por Borja de Riquer i Permanyer\n22/06/2014 23:00 Actualizado a 23/06/2014 01:34\nLa consulta de la documentació d'alguns arxius històrics espanyols s'ha convertit en un tema extremadament polèmic que pot acabar en un escàndol d'abast internacional. Les dificultats amb què ens trobem molts dels investigadors a l'hora de treballar als arxius públics es deriven de les insuficiències i les contradiccions de la política arxivística espanyola. Avui és una evidència que la llei del Patrimoni Històric Espanyol del 1985 és obsoleta, entre altres coses, perquè es contradiu amb la llei de Protecció de Dades del 1999 i amb la recent llei de Transparència. Persisteixen les arbitrarietats a l'hora d'interpretar quines són les dades personals que poden realment afectar "a la seguridad, al honor de las personas, a la intimidad privada y familiar, y a la propia imagen". I això fa que molts responsables d'arxius es vegin obligats a interpretar una normativa poc precisa i a actuar sovint com a censors, restringint l'accés a molts documents.\nHi ha dues sentències del Tribunal Constitucional que afecten aquesta qüestió que haurien de servir de directriu màxima. La sentència elaborada per Francisco Tomás y Valiente el 14 de febrer de 1992 defensava el predomini del "interés público de la información sobre el hipotético derecho al honor". Segons aquesta sentència, les restriccions haurien de ser una excepció i sempre caldria donar prioritat al "derecho a la información veraz". L'altra fou la redactada per María Emilia Casas el 23 de febrer del 2004, i afectà el famós programa de TV3 dirigit per Dolors Genovès sobre el consell de guerra a Manuel Carrasco i Formiguera. La sentència fou ben clara: havia de "prevalecer el derecho a la difusión pública de las investigaciones sobre el derecho al honor de las personas cuando la información se ajusta a los usos y métodos característicos de la ciencia histórica".\nEls darrers anys s'han produït uns fets realment inacceptables en dos arxius espanyols que cal denunciar públicament. L'actual ministre de Defensa, Pedro Morenés, ha vetat la desclassificació d'uns 10.000 documents militars corresponents als anys 1936-1968, tot i que l'anterior ministra, Carme Chacón, havia autoritzat la seva consulta i eventual reproducció. Molt més greu és el que passa amb la documentació històrica de l'arxiu del Ministeri d'Afers Exteriors i Cooperació. El 15 d'octubre del 2010, a proposta del ministre Miguel Ángel Moratinos, el Consell de Ministres declarà com a secreta i reservada gran part de la documentació sobre l'activitat diplomàtica, les relacions internacionals i la política exterior espanyoles sense fixar una limitació temporal, per la qual cosa aquesta restricció podia afectar tant la documentació del segle XX com la del XVIII. Sembla que l'escàndol Wikileaks va influir força en aquest acte, inacceptable en qualsevol Estat democràtic, atès que incompleix la legislació espanyola i la internacional. El ministre emprà l'argument que es feia això per tal de garantir "la seguridad y la defensa del Estado", i per fer-ho va emprar la vella llei franquista de Secretos Oficiales de 5 d'abril de 1968. Però la cosa no acaba aquí. Fa uns mesos, l'actual ministre d'Afers Exteriors, García Margallo, ha pres una mesura dràstica que ha significat la interrupció de nombroses investigacions que estaven fent historiadors espanyols i estrangers: ha decidit el tancament de l'arxiu històric del Ministeri d'Exteriors amb l'excusa que tots els seus fons es traslladen a l'Arxiu Històric Nacional i a l'Arxiu General de l'Administració, a Alcalá de Henares. Ara bé, donada l'escassetat de mitjans humans i materials d'aquests dos arxius, tot fa preveure que aquesta documentació no podrà ser consultada en molts anys. De moment la subdirecció general d'Arxius del Ministeri de Cultura, responsable d'aquests dos centres, ha decretat el tancament absolut i indefinit d'aquesta documentació.\nAquestes actuacions de ministres del Govern Rajoy suposen una clara vulneració dels drets dels ciutadans per accedir a la documentació històrica i un incompliment flagrant d'acords i normatives internacionals (Consell d'Europa, Consell Internacional d'Arxius, Unesco...). L'existència de polítics que veten l'accés a la documentació, o dificulten la seva consulta, reflecteix la limitada qualitat de la democràcia espanyola. Impedir el lliure coneixement del passat és una violació directa dels drets humans, d'uns drets tan bàsics i elementals com qualsevol dels que conformen una democràcia plena. Són ja nombroses les associacions i els grups d'historiadors que han protestat per aquests fets i que pensen denunciar-los davant organismes internacionals.\nEl poder de l'Estat sobre els arxius no pot derivar en una excessiva consideració sobre la seva titularitat i en la creença que no es tracta d'un servei públic. Els administradors del poder no poden actuar com si els arxius fossin seus, del Govern, i no pas de tots dels ciutadans. Aquesta actitud del Govern Rajoy contrasta amb d'adoptada per l'Executiu argentí que, com fa pocs dies explicava a Barcelona el ministre de Defensa, Agustín Rossi, ha posat a disposició de tothom la documentació confidencial de les forces armades (actes Secretes de la Junta Militar de 1976-1983, llistes negres d'intel·lectuals, artistes, periodistes...) localitzada recentment en una caserna de Buenos Aires. Les lliçons de democràcia es donen amb fets, no amb paraules.


L’ajuntament de Morella ha presentat el nou servei de taxi. - Diari del Maestrat\nInici Comarques Morella L’ajuntament de Morella ha presentat el nou servei de taxi.\nL’ajuntament de Morella ha presentat el nou servei de taxi.\nLa ciutat recupera aquest servei amb un nou vehicle que compta amb sis places més el conductor i està adaptat a persones amb mobilitat reduïda amb cadira de rodes.\nD’aquesta manera, les persones que ho necessiten, poden contactar amb aquest servei a través del telèfon 661 42 83 65.\nL’alcalde de Morella, Rhamsés Ripollés, ha destacat que “és un servei de transport molt important, ja que tenim un dèficit de transport públic, de manera que el taxi garanteix un mínim de servei en aquest aspecte”.\nL’edil ha explicat que “el canvi en la normativa no permetia continuar amb el model anterior de gestió i per això es va licitar este servei que ara és de caràcter privat”.\nRhamsés ha remarcat que “el nou taxi és un vehicle adaptat a persones en cadira de rodes o amb mobilitat reduïda i, a més compta amb més places, de manera que les persones poden abaratir els desplaçaments fins a centres hospitalaris o altres serveis”.\nFinalment, ha comentat que “es mantenen les tarifes que hi havia anteriorment amb les bonificacions tant del carnet de família nombrosa com amb el carnet d’or”.\nCal explicar que les tarifes del nou servei de taxi de competència municipal són 1,20 euros per quilòmetre, així com 15 euros per hora d’espera. A més hi ha una tarifa per a serveis nocturns i festius d’1,40 euros per quilòmetre i 17 euros per hora d’espera. Així, hi ha un servei especial de 14 euros per persona per anar a l’Hospital de Vinaròs així com a Xiva per 6 euros. A més, hi ha descomptes d’un 15% a persones jubilades i estudiants, així com un 20% de descompte amb el Carnet d’Or i el Carnet +3 de família nombrosa.\nContacta : [email protected]estrat.com


Contra les retallades i privatitzacions. Organitzem la indignació i plantem-los cara!! – Coordinadora Obrera Sindical\nPer fi, després de més de 3 anys de duríssima crisi, i de 30 anys de suportar tota mena de retallades socials, laborals, democràtiques, etc.; de veure com ens han desmantellat tots els sectors productius a la nostra terra; de veure com estan acabant amb tots els serveis públics; de veure com el jovent treballador cada vegada té menys oportunitats per tenir una vida (no parlem ja d’una vida digna), etc., veiem com arreu de les nostres comarques, i arreu de l’estat espanyol, desenes de milers de persones treballadores han pres els carrers per dir ben alt, JA N’HI HA PROU!!\nI no només això… aquestes mobilitzacions i acampades del Moviment del 15M, han aconseguit trencar el mur de la insolidaritat i l’individualisme que els grans mitjans de comunicació, la precarietat i la societat de consum havien anat inculcant en les ments de la immensa majoria de les persones treballadores, veient-se aquest canvi de mentalitat i de formes, en el gran allau de solidaritat, suport i simpaties sinceres que aquestes iniciatives han despertat entre una majoria de la població. I de forma incontestable després de la brutalitat policial del divendres 27 de maig a Barcelona i Lleida.\nPortàvem mesos demanant una nova sèrie de mobilitzacions, per tal de poder assolir una nova Vaga General, per tal de poder plantar cara als atacs, retallades i privatitzacions pactades entre els diferents governs (PsoE a Madrid, PP a València, CiU a Barcelona i PsoE a Palma), les patronals, i les burocràcies sindicals de CCOO y UGT, i per fi ens trobem amb la major mobilització popular en molts anys, deixant per fi per terra tot el tripijoc electoral, i posant en primera fila del debat públic paraules i conceptes com: “democràcia real”, “justícia social”, “treball digne”, “oportunitats”, “dignitat”, “solidaritat”, “assemblea”, etc.\nI a les nostres comarques, tot açò es dona mentre van agafant més i més força, cada vegada més assemblees i plataformes d’aturats; de persones afectades per les hipoteques; de persones treballadores contra les retallades socials, laborals i nacionals, per l’ensenyament, la sanitat i els transports públics i de qualitat; contra la guerra imperialista; contra el racisme i la xenofòbia; pels drets i la dignitat de totes les persones treballadores, vinguen d’on vinguen; per la defensa de la nostra llengua i cultura, contra la censura informativa i per la democràcia.\nPer tot plegat, des de la COS, ens alegrem de tot cor i amb gran il·lusió, de la gran volada que agafen aquestes mobilitzacions, i del grau de conscienciació, organització i solidaritat que s’està demostrant. Fins i tot, malgrat la repressió de Felip Puig, que condemnem rotundament.\nDavant de tot plegat, i després del 22M, totes aquestes lluites, dinàmiques organitzatives, etc., hem d’anar confluint, coordinant-nos, etc., a nivell territorial (de barri, localitat, comarca, etc.) per generar veritables dinàmiques d’autoorganització obrera i popular, que reforcen mútuament totes les lluites que milers i milers de persones treballadores estem portant a terme… joves precaris, mestresses de casa, persones aturades, pensionistes, mestres, sanitaris, petits autònoms, etc.\nContra els acomiadaments massius; contra les privatitzacions dels serveis públics; contra la mercantilització de l’ensenyament i la sanitat; contra els plans d’austeritat i el salvament dels bancs; contra els desnonaments; contra la fugida forçada de milers de joves cada setmana del nostre país…\nPer la defensa dels drets socials, laborals i democràtics de totes les persones treballadores, independentment del seu origen, edat, condició, etc. Per la defensa de la nostra terra, de la nostra llengua i cultura.\nDes de la COS fem una crida sincera a participar i col·laborar amb totes les nostres forces, amb totes les acampades i mobilitzacions que s’estan convocant a les nostres comarques…\nSi el Poble Treballador ens unim… RES podrà contra nosaltres!!!!\nNo a les retallades i les privatitzacions!!\nPel repartiment del treball i la riquesa!! 35 hores setmanals mantenint el salari; subsidi indefinit mentre no s’hi trobe feina; per una renda universal garantida per totes les persones treballadores. Per un Salari Mínim de 1200€, i màxim de 3000€.\nPer la vivenda digna per tothom. No a l’explotació dels bancs i les hipoteques. No als desnonaments. Per la dació en pagament ja!\nPer una educació pública, de qualitat, i en català.\nRecuperar tots els serveis públics privatitzats.\nPer la sanitat pública i gratuïta. No al copagament. No a la privatització de la sanitat. No a la llei 15/97.\nContra el salvament dels bancs. Com a Islàndia, si volen salvar-ne cap, que abans consulten al poble treballador.\nPer l’abolició dels cossos repressius (exèrcits i policies) La pau no es fa amb guerra. No a la repressió contra els moviments socials, sindicats de classe, etc., llibertat per totes les persones repressaliades. Imputació pels responsables de les càrregues policials de Barcelona i Lleida.\nContra la llei de partits; i pel dret a la lliure determinació del nostre poble, i de tots els pobles del món. Per una Europa, una Mediterrània i un món, dels pobles i les persones treballadores lliures.\nPer un nou model sindical, un sindicalisme d’alliberament que davant la precarietat, la por i la divisió de la classe treballadora, porte els conflictes al carrer, i que des de dins dels centres de treball i des dels barris, faça arribar tota la solidaritat i organització necessàries per fer front als atacs de les patronals.\nPer la Unitat Obrera i Popular. Tot el poder per al Poble Treballador.\nNo a la monarquia, sí a la república de les persones treballadores!!\nPer la terra i el treball, contra les retallades i les privatitzacions… VAGA GENERAL JA!!\nValència – Barcelona / 28 de Maig de 2011\nEls convenis col·lectius segueixen vigents tot i que ja s’haja superat l’any d’ultraactivitat previst a l’estatut de les treballadores\nAixí ho estableix una sentència de la Sala del Social de l'Audiència Nacional de l'estat espanyol. La Sala del Social de l'Audiència […]\nEl mateix Ministerio de Trabajo de l’ex-alcalde de l’Hospitalet de Llobregat, reconeixia al seu informe públic sobre la situació de l’atur a […]\nPrevious post Comunicat de la COS per valorar la manifestació contra les retallades del passat 14 de maig a Barcelona\nNext post Jornades Internacionalistes amb companys del sindicat cors STC a Sants i a Sabadell


Cultura | Empresa, Cultura i Innovació | Ajuntament de Barcelona\nBarcelona serà cultural o no serà. Des de l’Ajuntament de Barcelona creiem en la cultura com a mitjà de participació, transformació social, vinculació territorial i generació d’ocupació. El projecte cultural que impulsa Barcelona aspira a crear nous públics, acostar el fet cultural a tots els ciutadans/es i fer emergir el talent local.\nEn aquest sentit treballem des del primer dia per posar en valor cultural els 37 barris de la ciutat reubicant certes activitats i creant noves centralitats; potenciant les fàbriques de creació perquè esdevinguin autèntics planters de talent amb la coresponsabilitat de les principals empreses del sector editorial, escènic, audiovisual i multimèdia; i creant un pla d’accessibilitat que apropi els ciutadans/es a la vida cultural.\nL’equilibri és clau perquè d’una banda promoguem la imatge-marca internacional de Barcelona a escala cultural i de l’altra treballem també per incrementar l’assistència local als museus municipals amb l’objectiu de liderar un ampli espai cultural metropolità. Volem modernitzar el sector cultural en clau d’innovació i tecnologia digital per gestionar la cultura conforme a les exigències del segle XXI.\nArticle - Plaça de les Glòries, un relat de futur\nMesura de Govern - Nou impuls al programa Fàbriques de Creació de Barcelona (pdf 576.05 KB)\nMesura de Govern - Pla de xoc cultural als barris (pdf)\nMesura de govern - Sector del llibre (pdf)\nBalanç 1 any ICUB (pdf)\n"Trencant els murs" - Una política cultural per a Barcelona - Jaume Collboni (pdf 3.93 MB)\nMesura de Govern - Proposta de política audiovisual (pdf 371.37 KB)\nConferència "Trencant els murs...del Teatre" - Jaume Collboni (pdf)


Ni fiscalia ni jutjats no aturen les causes de l’1-O | Mayte Piulachs | barcelona | Política | El Punt Avui\nNi fiscalia ni jutjats no aturen les causes de l’1-O Ni fiscalia ni jutjats no aturen les causes de l’1-O Ni fiscalia ni jutjats no aturen les causes de l’1-O Ni fiscalia ni jutjats no aturen les causes de l’1-O + Ni fiscalia ni jutjats no aturen les causes de l’1-O E-mail\nLa trentena d’acusats d’organitzar l’1-O seran jutjats aviat\nL’Audiencia Nacional és la tercera instància judicial que persegueix independentistes\nNi fiscalia ni jutjats no aturen les causes de l’1-O.\nProtesta a l’N-II a la Jonquera, impulsada per Tsunami, el novembre del 2019 QUIM PUIG.\nNi fiscalia ni jutjats no aturen les causes de l’1-O Ni fiscalia ni jutjats no aturen les causes de l’1-O Ni fiscalia ni jutjats no aturen les causes de l’1-O Ni fiscalia ni jutjats no aturen les causes de l’1-O Ni fiscalia ni jutjats no aturen les causes de l’1-O E-mail\nEl Consell d’Europa no només ha exigit a l’Estat espanyol que alliberi els presos polítics i desactivi les euroordres als exiliats, sinó que en la resolució també es demana que es “retirin els enjudiciaments dels restants funcionaris de menor rang implicats en el referèndum” del 2017, així com “per accions simbòliques” de suport als polítics, a més de reformar el delicte de sedició i calibrar bé la malversació. Però aquesta estirada d’orelles europea no és suficient per desactivar els processos penals contra milers de catalans. La fiscalia hauria d’aturar la seva maquinària acusatòria perquè els respectius jutjats tanquessin les investigacions penals per falta de principi acusatori, ja que no poden continuar només amb les acusacions populars, com les de Vox, en les causes de l’1-O. I d’acusacions particulars en l’1-O, la majoria són exercides per la Generalitat per agents dels Mossos ferits en protestes.\nTres anys i mig després de l’1-O, tres instàncies judicials continuen perseguint independentistes: jutjats d’instrucció, el Tribunal Superior de Justícia de Catalunya (TSJC) i també l’Audiencia Nacional (de l’excúpula dels Mossos a ciutadans). Així, per ara, les principals causes contra independentistes que continuen vives són:\nEls 27 del jutjat 13\nMentre els seus caps superiors són indultats, hi ha 27 ex-alts càrrecs de la Generalitat, a més de funcionaris i empresaris que seran jutjats aviat (segurament l’any vinent, pel seu volum) per haver impulsat el referèndum de l’1-O, segons va determinar la magistrada del jutjat d’instrucció 13 de Barcelona. A divuit d’ells se’ls acusa del delicte de malversació, que implica penes superiors als dos anys, límit per no entrar al penal. Seran jutjats per la secció 21 de l’Audiència de Barcelona, i contra la seva resolució es podrà presentar recurs al Tribunal Superior de Justícia de Catalunya (TSJC) i després al Tribunal Suprem, i al Tribunal Constitucional. Això implica que passaran anys fins que la seva condemna sigui ferma, però l’angoixa de viure aquest procés penal ja és un càstig per a molts d’ells, i més si ja no ocupen cap càrrec públic. Ara la fiscalia hauria de detallar quines penes els demanen. I, si finalment són condemnats, ningú dubta que es mereixen ser indultats com els seus superiors.\nCinc aforats al TSJC\nEls diputats d’ERC Josep Maria Jové i Lluís Salvadó també seran jutjats aviat al Tribunal Superior de Justícia de Catalunya (TSJC) per l’organització de l’1-O, quan ocupaven càrrecs d’Economia i Hisenda el 2017. La fiscalia també té pendent de presentar els escrits d’acusació contra ells. A la seva causa s’hi podria afegir ara la de l’actual consellera de Cultura, Natàlia Garriga, que estava processada al jutjat d’instrucció 13 de Barcelona. Tots tres són acusats pels mateixos fets, tot i que a ella només se l’acusa de malversació quan era directora de serveis d’Economia, mentre que Jové i Salvadó també són acusats de prevaricació, revelació de secrets i desobediència.\nAmb la formació del nou Parlament, hi ha investigats que ara són aforats i la seva causa s’ha elevat al TSJC. És el cas del diputat de la CUP Pau Juvillà, denunciat per no haver tret el llaç groc de l’espai del grup municipal a l’ajuntament de Lleida. També hi hauria d’anar la diputada de la CUP per Tarragona Laia Estrada, investigada per haver participat en una protesta contra el Consell de Ministres del 2018. El TSJC va ordenar al jutjat que detallés més la seva implicació per poder assumir la causa contra ella o refusar-la.\nBuch i tres escortes\nUn dels recents escrits d’acusació de la fiscalia que ha deixat congelat tothom és que demana que l’exconseller d’Interior Miquel Buch sigui condemnat a sis anys de presó i 27 anys d’inhabilitació a càrrec públic per haver contractat un sergent dels Mossos per fer assessorament al departament, quan en realitat feia d’escorta a l’expresident Puigdemont a l’exili. L’elevada pena de presó és perquè li imputa una malversació agreujada per ser autoritat pública i perquè la quantitat supera els 50.000 euros (el sou del sergent va ser de prop de 53.000 euros). Per a l’escorta demana quatre anys i sis mesos de presó i tretze d’inhabilitació com a cooperador.\nParal·lelament, hi ha dos agents dels Mossos d’Esquadra pendents de ser jutjats a l’Audiencia Nacional i per a qui la fiscalia demana tres anys de presó pel delicte d’encobriment, en acompanyar l’expresident Puigdemont a unes conferències, i en tornar-hi va ser detingut a Alemanya, on va quedar en llibertat i no va ser extradit.\nAlay i Puigdemont\nPrecisament, el cap de l’oficina de l’expresident Puigdemont, l’historiador Josep Lluís Alay, té diverses investigacions penals relacionades amb el seu càrrec i el procés independentista. El primer procediment va ser obert pel jutjat d’instrucció 28 de Barcelona perquè la fiscalia acusa Alay de malversació de fons públics per 4.580 euros per un viatge a Nova Caledònia. Alay va aclarir que hi anava convidat i en nom de l’expresident de la Generalitat.\nLa segona causa és al jutjat d’instrucció 1 de Barcelona: en l’anomenat cas de subvencions de la Diputació de Barcelona, el jutge vol saber quin contracte hi tenia Alay i quina relació amb la tramitació d’ajuts sota sospita a entitats properes a Convergència. A més, en la causa de la Diputació va sortir el cas Volhov sobre suposat finançament irregular d’independentistes catalans, en què Alay també està investigat. I, recentment, el jutge de Barcelona l’ha inclòs entre els set investigats que ha derivat a l’Audiencia Nacional en relacionar-los amb la plataforma Tsunami Democràtic.\nEl maig passat, la magistrada del jutjat d’instrucció 18 de Barcelona va admetre a tràmit una nova investigació contra el govern arran de la querella presentada per la fiscalia contra deu excàrrecs del govern, a qui acusa de malversar més de 900.000 euros per l’acció exterior del 2011 al 2017, on se sosté que es va promoure la independència de Catalunya. Aquestes partides són diferents de les que el Tribunal de Comptes considera malbaratades per 41 càrrecs dels governs dels presidents Artur Mas i Carles Puigdemont.\nAlcaldes i urnes\nUna de les ordres de la fiscalia per aturar el referèndum va ser investigar els 712 alcaldes que el setembre del 2017 van donar suport a l’1-O en acords de plens. Es va veure que aquesta acció política no tenia encaix penal i al final han estat una vintena els realment investigats per col·laborar amb el referèndum, i alguns d’ells acusats de desobediència al Tribunal Constitucional (TC), castigats amb inhabilitacions a càrrec públic.\nDes de llavors s’ha jutjat l’exalcalde d’Agramunt (ERC) Bernat Solé, quan era conseller d’Acció Exterior, condemnat a un any d’inhabilitació en una resolució no ferma, el gener passat. També ha estat jutjat aquest any l’alcalde de Roquetes, Paco Gas (ERC), i ja hi ha data per al judici de l’exalcalde d’Alcarràs Miquel Serra (ERC). El primer càrrec municipal jutjat i condemnat a dos anys d’inhabilitació va ser l’exregidor de Sant Joan de Vilatorrada Jordi Pesarrodona (ERC), seguit de l’alcaldessa de Roses, Montserrat Mindan (Junts), absolta, en una decisió contra la qual la fiscalia va anunciar que presentaria recurs. Quatre anys després de l’1-O encara hi ha procediments oberts o exalcaldes pendents de declarar al jutjat, com és el cas de l’exalcalde de Dosrius Marc Bosc (ERC), que havia estat citat al jutjat la setmana passada i i el judici s’ha tornat a suspendre.\nCal no oblidar també que la fiscalia va presentar escrit d’acusació l’octubre passat en què demana tres anys de presó per a dos regidors socialistes i el cap de la policia local de Pineda de Mar, acusats d’haver coaccionat hotelers perquè fessin fora els 500 agents de la policia espanyola que s’hi allotjaven en dos hotels després de les protestes ciutadanes que els recriminaven les càrregues que van fer contra persones que eren als centres de votació l’1-O.\nTsunami i 23-S\nLes principals causes contra els independentistes iniciades el 2017 estaven al TSJC i a l’Audiencia Nacional, amb el major Josep Lluís Trapero i l’excúpula dels Mossos –al final, absolts– i també el govern de Puigdemont, que al final va passar al Tribunal Suprem, en una qüestionada maniobra per treure’ls del TSJC, i que alguns presos polítics ja han denunciat al Tribunal Europeu de Drets Humans (TEDH). Malgrat haver estat jutjats els principals impulsors de l’1-O, l’Audiencia Nacional manté la cacera a independentistes catalans en dos processos que porta el mateix jutge, Manuel García-Castellón, titular del jutjat central d’instrucció 6, a Madrid. Es tracta de la plataforma Tsunami Democràtic, investigació que ha mantingut secreta i que ara se li derivaran set investigats des del jutjat d’instrucció 1 de Barcelona, com ara l’exconseller d’ERC Xavier Vendrell o l’excap de Convergència David Madí.\nI la segona causa és la dels nou CDR detinguts el 23 de setembre del 2019 (23-S), que són activistes que formaven part de distints grups i que van ser acusats d’organització terrorista i de tenir precursors per fer explosius per actuar contra instal·lacions espanyoles, i planificar l’“assalt” al Parlament per la tornada de l’expresident Puigdemont. Després de passar tres mesos en presó preventiva set d’ells, i ampliar-se la investigació a quatre persones més, cal veure ara de què se’ls acusa al final, en demostrar-se que no tenien explosius. L’activista Tamara Carrasco, absolta i en espera de si la fiscalia presenta recurs al Suprem, va ser el precedent en la persecució de ciutadans.\nÉs impossible saber el nombre de ciutadans acusats per haver participat en alguna protesta independentista del 2017 al 2019. Hi ha un degoteig constant d’acusacions i judicis, en què alguns activistes són absolts i d’altres no i que tenen condemnes per entrar a presó. Hi ha altres causes que estan encara en instrucció, com el cas dels 200 manifestats que van participar en el tall de l’AP-7 a la Jonquera i que cada divendres van desfilant pel jutjat d’instrucció de Figueres.\nUna bona notícia recent ha estat l’absolució de Guillem, el noi de la dessuadora taronja, i tres menors més, acusats de desordres i atemptat a l’autoritat per la protesta del 18 d’octubre a Via Laietana. El magistrat Ramón González García, del jutjat de menors 5 de Barcelona, sosté que la policia espanyola no ha aportat “cap imatge” incriminatòria dels menors, acusats de tirar-los pedres i ampolles, i que la declaració dels agents no pot ser suficient si no hi ha altres elements objectius per trencar la seva presumpció d’innocència. Insisteix que la seva és una declaració “testifical” més i “no es pot fer una sobreestimació del seu valor processal”, segons cita jurisprudència de la secció 3a de l’Audiència de Barcelona i del Suprem.\nAmb tot, si res no canvia, les causes penals per l’1-O s’enquistaran durant anys als jutjats.\ndemana la fiscalia per a l’exconseller Miquel Buch pel cas de l’escorta de l’expresident Puigdemont.\nés la fiança imposada pel jutjat 13, tot i que són les mateixes partides pagades al Suprem per l’1-O.\nté obertes Josep Lluís Alay com a director de l’oficina de l’expresident Puigdemont.\ninvestigats al Tribunal de Comptes\nsón citats el 29 de juny per fer-los responsables de despesa d’acció exterior.\nEl tercer ofec del Tribunal de Comptes\nParal·lelament a les causes penals, el govern català també és escanyat per la via econòmica, que alhora afecta funcionaris i professionals de sectors diversos. Per ara, la ciutadania, amb les seves aportacions a la Caixa de Solidaritat, ha cobert els 5,2 milions d’euros demanats pel Tribunal de Comptes al govern d’Artur Mas pel 9-N, diners que són a punt de ser retornats a la Generalitat, quan el Suprem resolgui el recurs presentat pels polítics. La segona causa oberta, i també coberta per la Caixa de Solidaritat, són 4,2 milions d’euros per l’organització de l’1-O, responsabilitat comptable que el Suprem va derivar que reclamés el Tribunal de Comptes. El tercer ofec del Tribunal de Comptes culminarà el proper 29 de juny, quan detalli la quantitat que vol reclamar i embargar a 41 polítics i alts càrrecs de la Generalitat per l’acció exterior del 2011 al 2017 en promoció de la independència de Catalunya. L’exconseller Andreu Mas-Colell és un dels afectats, per als quals s’ha iniciat una campanya de suport, com la del Col·legi d’Economistes de Catalunya, i també una recollida de signatures per a tots ells.\nEl Tribunal de Comptes rebutja retardar el cas per les despeses d’acció exterior amb el suport de l’Advocacia de l’Estat\nERC reclama a Brussel·les que intervingui per “aturar” la causa del Tribunal de Comptes per l’acció exterior del Govern\nEl Punt Avui. Girona 23-06-2021, Pàgina 10\nEl Punt Avui. Nacional 23-06-2021, Pàgina 10\n“Apostem per la qualitat i la innovació”\n“No podem permetre que inhabilitin la democràcia”\nSECRETÀRIA SEGONA DE LA MESA DEL PARLAMENT\nErdogan atribueix els incendis de Turquia a “actes de terrorisme”


El tema del trimestre – Som Cor Report\nmarç 26, 2021 març 29, 2021\nÉs realment just excloure les dones transsexuals del moviment feminista?\nAixò és el que defensa la ideologia Trans-Exclusionary Radical Feminism (TERF) Que és la ideologia TERF? La ideología TERF o feminisme radical trans-exclusiu és una ideologia minoritària, que s’origina dintre del feminisme radical, que creu que s’ha\nmarç 26, 2021 març 26, 2021\nL’origen del 8 de març\nEl 8 de Març se celebra el Dia Internacional de la Dona. En els seus orígens era per reclamar la igualtat per la dona treballadora en el context de la revolució industrial Actualment en aquest\nmarç 26, 2021 març 31, 2021\nRoy Galán: Una lluita silenciosa\nRoy Galán és un escriptor, influencer i activista LGTB de 41 anys que acostuma a escriure sobre temes relacionats amb la igualtat de gènere, els estereotips inculcats en la societat actual i\n8M, celebració o lluita?\nAvui en dia tenim un pensament erroni sobre el 8M, dia de la dona treballadora. Aquest dia va començar sent una reivindicació de les dones per tal de tenir els mateixos drets\nmarç 25, 2021 març 25, 2021\nEls personatges ficticis feministes que han inspirat a moltes dones\nEl món de la ficció ha creat personatges que representen el feminisme. Aquestes són algunes de les dones de pel·lícules i sèries que han resultat ser icones feministes Elsa Frozen pot donar lliçons\ndesembre 21, 2020 març 24, 2021\nQui fa les “Fake News” i per què?\nLa informació és una arma molt poderosa, una eina que pot ser utilitzada per aprofitar-se de la societat si s’aconsegueix escampar de forma lliure Per a tenir una mica de coneixement sobre les notícies falses, hem de saber\ndesembre 21, 2020 desembre 21, 2020\nCom afecten les “Fake News” a la societat actual?\nQue són? Les “fake news” difonen informació falsa. Intenten captar la atenció amb contingut suposadament “cert” per manipular la opinió pública. Això pot causar enfrontaments públics de gran magnitud. Aquestes notícies són creades amb el propòsit de fixar un objectiu erroni. La difusió de desinformació té objectius personals, econòmics o polítics. Això ja hi era\ndesembre 21, 2020 març 15, 2021\nCom podem detectar una fake new?\nTots, algun cop, ens hem cregut una fake new. És desagradable veure que t’has cregut una notícia falsa, per això les hem d’aprendre a detectar Primer pas Comprovar l’adreça URL, és a dir, cal mirar si l’adreça és fiable.\ndesembre 21, 2020 abril 7, 2021\nCom es viralitzen les fake news?\nLes notícies falses, fake news en anglès, són notícies que contenen informació que s’ha publicat amb el propòsit i la intenció d’enganyar al lector Els mitjans que fabriquen aquestes notícies imiten la forma de publicació\nTotes les fake news són intencionades?\nNo totes són intencionades, de vegades la precipitació acaba formant part de les fake news La rapidesa sempre ha estat un component valorat del periodisme. L’audiència vol estar informada sobre els canvis\nLa redacció escolar del centre Cor de Maria participa en el projecte Revista Escolar Digital (RED), mitjançant el qual analitzem l’actualitat i aprenem a identificar les ‘fake news’.\n· Arianna Ranesi\na.pineda, Abril, Aina Planas, Aitana Carmona, Alec Xavier, Alex Fuentes Patino, alex garcia, Aniol Rodriguez, arallanos, Ariadna Hidalgo, Arnau Bueno, aya idrisi, Berta Jubany, Carla Pérez, Clara Redondo, Clàudia Villalobos, David Calvo, Dembo, Dialika cisse, Dunia Ayala, Dunia Carles, Editor/a RED, Elvira Egea García, Enric Guirao, Estel Prados, Ferran Bruguera, Hamza Hemeoui, Ian Camacho, ivette tapia, Jan Pizarro, Julia Gimenez, Kawtar Harrak, Laia, Laia Carlas, Laura Braza, Mar Mauri, Marc Collado, Marc de la hoz, MARC ESTENGRE OLOMI, Marc Estengre Olomí, Marc Vicens Mesias, Maria Vilajoana, Mario Garcia, Marta Rigat, Marti Bellot, Marti Junca Salas, marti.gomez, Martina Hidalgo, Mateu Junca, max vizuete, Miquel Fernandez, Nerea Pozo, Noa Martinez Prats, Nuria Pinto, oriolcampeny, Pol prados, RABAB RKIOUAK, Rosa Pursals, s.saidi, s.yekhlef, v.monsalve, Victor Casals Vila, Xantal Arenas, Zhi hong Lin\nSom Cor Report 2019\nConsulta tots els continguts de Som Cor Report 2019\n#adolescents #cordemaria #covid #entrevista #fakenews #feminisme #gransemprenadors #joves #juniorreport #mataró #noticiesfalses #projectered #somcor #somcorreport #xarxessocials 2020 alimentació animals barcelona cordemaria coronavirus covid Covid-19 Cultura dones EEUU escola escolacordemaria fakenews fake news feminisme internet jovesperiodistes juniorreport llibres lluita mataro Mataró pandèmia reivindicació salut somcorreport tecnologia Vida videojocs


El bus incendiat circulava sense permís en vigor per passar per les rondes | betevé Web\nRedacció btvnotícies divendres 19 de gener, 2018 , 11.16\nEl bus incendiat circulava sense permís en vigor per passar per les rondes\nSegons fonts municipals, l’Ajuntament va acordar de paraula prorrogar-ne l’anterior mentre no el renova\nL'autobús de la línia H12 que s'ha incendiat aquest dijous a la nit al túnel de la Vila Olímpica circulava per la ronda del Litoral sense que el permís per passar-hi estigués en vigor. Fins al 31 de desembre, els vehicles de més de 12 metres només podien circular per les rondes entre les 23 i les 5 h però ara aquesta llicència especial ha caducat i l'Ajuntament està en procés de renovar-la. Segons fonts municipals, el consistori va acordar de paraula prorrogar-ne l'anterior mentre el nou permís no entra en vigor.\nEl decret que regula la circulació dels autobusos de més de 12 metres per les rondes es va implantar l'any passat i va caducar el 31 de desembre. L'Ajuntament va començar els tràmits per renovar-lo. Durant aquests dies que no hi ha hagut el nou permís, el consistori nega que aquests autobusos no hi poguessin passar. Fonts municipals asseguren que es va decidir allargar-ne l'anterior "a efectes pràctics", una decisió presa "de forma verbal" amb TMB.\nAixí, l'incendi d'aquesta matinada s'ha produït en una situació administrativa compromesa ocasionada, segons les mateixes fonts, per la complexitat del nou permís. El document, signat finalment aquest divendres, permet que els vehicles de transport de viatgers utilitzin les rondes durant tot el dia, però els imposa requeriments de seguretat, com un límit de velocitat de 60 km/h o l'obligació de circular pel carril dret.\nEs preveu que la nova llicència entri en vigor la setmana que ve i estigui vigent fins al 31 de desembre del 2021. Segons fonts municipals, tornant a permetre la circulació d'aquest tipus vehicles a les rondes durant tot el dia es vol prioritzar el transport públic i evitar que es concentrin massa autocars a l'interior de la ciutat.\nincendisronda de Daltronda del Litoral\nEl RACC proposa un voral exclusiu de motos a les vies d’accés a Barcelona\nIncendi a la sisena planta de l’ETSAB arran d’un curtcircuit en un ordinador\nEndesa confirma que cal renovar la instal·lació elèctrica de l’edifici incendiat al Raval\nDesallotjats 30 veïns per manca de subministraments després de l’incendi al Raval\nMor una dona de 38 anys en un incendi al barri del Raval\nXoc mortal a la ronda del Litoral\nLa ronda del Litoral s’ampliarà al Morrot amb quatre carrils urbans\nMor un home en un incendi a la Barceloneta\nDenuncien un intent d’incendi i amenaces en un centre ocupat de Sant Genís dels Agudells\nEls Mossos investiguen la crema de dos cotxes a Baró de Viver\nIncendi sense ferits en un hotel a tocar de l’estació de Sants\nCues a la C-32 per les obres a la ronda de Dalt


Lletra de batalla: Tot comença a Casp\nEl compte Jaume d’Urgell era el candidat més clar a la successió, perquè era l’únic descendent legítim per via masculina del casal de Barcelona i perquè ja exercia de lloctinent i governador general, càrrecs que tradicionalment ostentava l’hereu de la Corona. Poc s’imaginava en un primer moment, al costat dels seus partidaris, que els esdeveniments acabarien prenent un caire tan advers als seus propòsits i per això va decidir esperar pacíficament que els parlaments el reconeguessin. No va comptar amb la campanya de desprestigi que li estaven preparant . L’infant castellà Ferran d’Antequera (un altre candidat) s’havia anat perfilant cada cop més com un rival a tenir present i els seus adeptes, en un principi en aparença inexistents, van començar a aflorar. Al darrere de la trama antiurgellista hi havia el papa Luna, l’octogenari Benet XIII, que, desesperat, movia els fils des de Peníscola perquè la situació l’afavorís personalment en la resolució del Cisma de l’Església. Es resistia a renunciar al papat. S’havia mantingut ferm quan, el 1395, França, Castella i Anglaterra havien proposat la dimissió dels dos papes, el de Roma i el d’Avinyó, per posar fi a la divisió. Durant un temps, tan sols va rebre el suport polític de Martí l’Humà. Des de Peníscola, va destinar esforços a conservar l’adhesió d’Aragó i Castella, que mantingué gràcies a l’hàbil mediació en el procés successori de Martí I, que acabaria amb l’entronització final de l’infant i regent castellà Ferran de Trastàmara, l’heroi d’Antequera.\nLa reacció del comte d’Urgell va arribar tard. Es va queixar de fraus, maquinacions i arbitrarietats en contra d’ell, però tothom se li va girar d’esquena. La seva rebel·lió va acabar amb la desfeta del Castell Formós, a Balaguer, i l’empresonament del comte fins a la fi dels seus dies.\n(Una versió d'aquest article es va publicar al dominical Lectura, del diari Segre, l'agost de 2012, i posteriorment, de forma íntegra, a El Pou Digital)\nPublicat per Llorenç Capdevila a 16:49


Situat en una raconada de la Plana de Vic, a les portes de l'espai natural Guilleries-Savassona, i envoltat d'un paisatge insòlit i privilegiat per als amants de la natura, Folgueroles conserva l'encant d'un poble de cases i carrers de pedra. A tots els racons hi descobrim l'empremta de Mossèn Cinto Verdaguer, fill il·lustre de la vila, i un dels principals referents de la literatura catalana de tots els temps, al qual podem descobrir en el museu que hi ha al poble o a través de diverses rutes literàries pels seus espais d'infantesa i joventut.\n- Participar en una de les visites guiades pels llocs verdaguerians del poble i rodalies, organitzades per la Casa Museu.\n- Realitzar la ruta dels ibers, que passa pel municipi.\n- Realitzar la ruta La mirada del poeta.\nLocalitat: Folgueroles, Ricardera, la\nFolgueroles és un municipi de la comarca d’Osona, prop de la ciutat de Vic i al nord de Barcelona. S’estén a la plana de Vic, a la zona de contacte amb les Guilleries, les quals accidenten el sector est del terme.\nEl clima és mediterrani de muntanya mitjana, amb tendència continental i abundants precipitacions, sobretot al sector oriental i septentrional. Els hiverns són freds i els fenòmens d’inversió tèrmica són freqüents, els quals provoquen temperatures extremes i boires que poden persistir durant dies. Els estius són generalment frescos.\nFolgueroles és un centre d’estiueig, però també hi ha agricultura de secà (farratge, blat i altres cereals, patates); ramaderia bovina, porcina i llanuda i avicultura. El regadiu és escàs, i és destinat a llegums i a horta.\nEl sepulcre megalític de Puigseslloses dóna fe de la presència humana a la zona des d’èpoques calcolítiques o eneolítiques (conegudes com a edat del bronze inicial). També hi hagué assentaments ibers o ausetans (segle III) al Casol de Puigcastellet.\nEl repoblament es produí vora l’any 967, a l’entorn de l’església de Santa Maria, i al segle XV s’hi instaurà la primera batllia amb una quadra autònoma. El municipi va anar creixent amb el bastiment del nucli urbà (al segle XVI, a la zona de la Sagrera) i l’expansió a través del nou barri de la Ricardera i el carrer de la Font (segle XVIII).\nArribats al segle XIX, la població de Folgueroles s’acostumà a viure a cavall de la tradició agrícola i picapedrera i l’adveniment de les noves indústries tèxtils.\nLes primeres empremtes humanes a Folgueroles daten de l’edat del bronze inicial (2100-1500 a.C.). Ho testimonia el dolmen de Puigseslloses, al turó de Sant Jordi, un dels millors exemples d’enterrament en sepulcre megalític a Catalunya. Té una llargada d’uns deu metres i una amplada de tres metres.\nLa Casa Museu Jacint Verdaguer ret homenatge a mossèn Cinto Verdaguer (1845-1902), escriptor romàntic i figura cabdal de la Renaixença. La casa, situada en un carrer de velles llambordes, és de petites dimensions. Construïda al segle XVII, compta amb una exposició permanent sobre la vida i l’obra del poeta i una sala d’exposicions temporals a les golfes.\nA tots els racons de la vila hi queda l’empremta de Verdaguer. En són exemples la casa dels avis materns (on probablement va néixer), la casa familiar de la plaça Verdaguer (on es va traslladar la família el 1847) i el Pedró (monument principal de Folgueroles al seu il·lustre fill erigit el 1908 per l'arquitecte modernista Josep M. Pericas i Morros).\nMés espais verdaguerians són l'església parroquial de Santa Maria, d'estil romanicobarroc, que conté la pila baptismal on fou batejat i conserva una còpia de la partida de baptisme); el racó de mossèn Cinto, amb el relleu El sembrador, de Manolo Hugué (1945), o una gran instal·lació artística de Perejaume, que corregeix la llera del torrent de Folgueroles a la font Trobada perquè en resulti la signatura del poeta.\nUn altre indret que remet a l’autor és l’ermita de la Damunt (segle XIII), on venia de petit. Al costat hi ha el jardí Brins d’Espígol, amb les plantes que Verdaguer cantà en el florilegi del mateix nom; se’n poden llegir els versos a la bústia del fons del jardí.\nL’ermita de Sant Jordi es troba al camí rural de Folgueroles a Vic. Feta el 1477 i reformada i ampliada el 1883, el valor històric li prové del fet que hi va cantar missa mossèn Cinto Verdaguer (1870) i que és una de les poques esglésies dedicades al patró de Catalunya.\nUn bon exemple d’arquitectura civil és el mas La Sala, una de les primeres cases del poble (1227). És una casa pairal d'aspecte senyorial, amb planta rectangular i tres pisos, unida per llevant amb la masoveria. La fesomia actual és del segle XVIII, quan es va produir un gran nombre de renovacions a les masies del terme.\nEl variat paisatge de Folgueroles permet gaudir de la natura en tots els sentits. Al bosc la fauna salvatge és abundant. Les alzines sureres, úniques a la comarca, formen una zona verda del poble situada entre el nucli i la urbanització de la Roca, on es troba L'Àlbula, escultura de Pablo Palazuelo.\nÉs un lloc ideal per practicar-hi una gran varietat d’activitats, com la bicicleta de muntanya. Folgueroles és l'origen de cinc itineraris amb diferents grau de dificultat que recorren camins de gran bellesa.\nPerò també té una situació privilegiada per als amants de les caminades, amb senders planers per fer en família que s’endinsen per les Guilleries, voregen la vall de Sau o pugen fins als espadats del Collsacabra.\nUn d’aquests és la ruta Jacint Verdaguer, un recorregut per llocs emblemàtics vinculats als textos de Jacint Verdaguer. La ruta ressegueix diversos monòlits amb poemes referits al lloc, situats al llarg del recorregut com a fites de la ruta.\nLes Festes Verdaguer, al maig, són el gran atractiu cultural de la població. Teatre, poesia, música i una caminada pels llocs verdaguerians formen part d’aquesta oferta.\n- Espai Natural Guilleries-Savassona.\n- El gorg de Llitons, al camí ral de Folgueroles a Vilanova de Sau.


Un estudi de la UAB alerta d’una nova plaga invasora d’un escarabat asiàtic a Catalunya que acaba amb les moreres – Lo Campus diari\nUn estudi de la UAB alerta d’una nova plaga invasora d’un escarabat asiàtic a Catalunya que acaba amb les moreres\nData publicació 30 maig 2018 per redacció\nL’insecte hauria arribat a Catalunya no més tard del 2012 a l’interior de palets de fusta i s’hauria estès per Barberà del Vallès, Badia del Vallès, Cerdanyola del Vallès i Ripollet\nUn estudi de l’investigador de l’Institut de Ciència i Tecnologia Ambientals de la Universitat Autònoma de Barcelona (ICTA-UAB) i del Departament d’Agricultura de la Generalitat Víctor Sarto ha identificat a la demarcació de Barcelona la presència d’una nova espècie d’escarabat invasiu procedent del nord-est d’Àsia en forma de plaga que provoca danys importants i la posterior mort de les moreres plantades en espais públics i privats. Aquest insecte es podria estendre cap a la resta d’Europa i els municipis afectats ja han iniciat tractaments de control i tales d’arbres.\nL’Institut de Ciència i Tecnologia Ambientals de la Universitat Autònoma de Barcelona, en col·laboració amb l’Ajuntament de Barberà del Vallès, ha detectat i estudiat la presència des de 2014 de l’Xylotrechus chinensis, un escarabat de la família dels cerambícids, i ha alertat de l’important risc que s’estengui àmpliament per Europa. Aquest insecte, que a primera vista sembla una vespa, ha estat denominat com ‘Escarabat-vespa barrinador de les moreres’ per l’investigador de l’ICTA-UAB i primer autor de l’estudi, Víctor Sarto i Monteys. L’espècie procedeix del nord-est asiàtic (Xina, Corea , Japó i Taiwan), i hauria arribat a Catalunya no més tard del 2012, probablement a l’interior de palets de fusta. Després s’hauria estès pels municipis barcelonins de Barberà del Vallès, Badia del Vallès, Cerdanyola del Vallès i Ripollet, afectant a data d’avui una superfície de 44 quilòmetres quadrats i provocant un efecte devastador en les moreres. Això es deu al fet que les larves de l’insecte s’alimenten del floema (part externa viva de troncs i branques de l’arbre) interrompent el flux de la saba i per tant produint la mort de l’arbre. A més, quan es disposen a pupar, les larves barrinen el xilema (part interna dura de l’arbre), danyant la seva estructura i afavorint la caiguda de les branques afectades a la via pública, amb un important risc per a la seguretat ciutadana. En aquests municipis, l’afectació dels arbres arriba a assolir el 45%.L’estudi alerta que, segons estudis previs realitzats a Àsia, les larves del ‘Escarabat-vespa barrinador de les moreres’ podrien afectar també a arbres fruiters com les pomeres, pereres i les vinyes, “el que podria suposar un important impacte econòmic per al sector fructícola o vinícola del país”. L’escarabat té un cos bastant gran d’entre 15-25 mil·límetres de longitud, les antenes són relativament curtes per ser un cerambícid, i estan àmpliament separades. Tant el seu estampat de color groc i negre, com la seva posició corporal i el brunzit que emeten quan se senten amenaçats fa que s’assemblin a una vespa. Hivernen com larves en les moreres i emergeixen com a adults al juliol. Són les larves les que s’alimenten de la fusta, danyant l’arbre. “Encara que els arbres afectats mostren un aspecte saludable aparent, el seu deteriorament pot ser avançat amb el risc que les branques puguin desplomar-se. Això és un risc important ja que les moreres s’acostumen a utilitzar per fer ombra en parcs i jardins infantils”, indica Sarto.L’estudi ‘A New Alien Invasive Longhorn Beetle, Xylotrechus chinensis (Cerambycidae), Is Infesting Mulberries in Catalonia (Spain)’, publicat aquest mes de maig a la revista científica Insects, descriu aspectes significatius de la vida, estacionalitat i capacitat reproductiva de l’insecte després d’un estudi minuciós d’exemplars en laboratori i de l’observació dels arbres afectats i suggereix possibles mètodes de control per evitar la seva propagació. A més de la tala dels exemplars afectats, com s’està duent a terme aquests dies en els municipis afectats, Sarto proposa l’aplicació de productes externs que dificulten l’ovoposició de les femelles sobre l’escorça de les moreres, i la endoteràpia, consistent en la injecció d’una solució soluble d’insecticida en el xilema de l’arbre. L’insecticida seria així conduït fins al floema, del qual s’alimenten les larves, i els produiria la mort.♦\nMesuren per primer cop l'avantatge evolutiu de la recombinació genètica en el genoma / UAB\nOpenSystems / UB i Federació Salut Mental: Nou xatbot de ciència ciutadana per a fer recerca partic...\nUnió Europea de la Salut: un espai europeu de dades de salut per a les persones i per a la ciència


El Govern atorga la Creu de Sant Jordi a l'Associació pels Drets Civils, que agrupa els familiars dels presos i exiliats\nReconeix 31 persones i 24 entitats, entre les quals també hi ha Open Arms\n2 min. Barcelona 17/07/2018 14:24\n651x366 Els membres de l'Associació Catalana pels Drets Civils, de suport als presos polítics / AINA MASCARÓ Els membres de l'Associació Catalana pels Drets Civils, de suport als presos polítics / AINA MASCARÓ\nEl Govern ha decidit atorgar la Creu de Sant Jordi a l'Associació Catalana pels Drets Civils, que aplega els familiars dels presos polítics i exiliats. Ho ha anunciat la portaveu de l'executiu, Elsa Artadi, juntament amb el reconeixement a 31 guardonats més i 24 entitats, entre les quals també hi ha Open Arms per la seva tasca humanitària amb els refugiats.\n"Les Creus de Sant Jordi no poden estar al marge del que ens passa –ha argumentat Artadi–. Des del Govern hem volgut donar-los un reconeixement", ha explicat sobre l'entrega del guardó a l'Associació Catalana pels Drets Civils.\nL'entrega de les Creus de Sant Jordi arriba excepcionalment per aquestes dates com a conseqüència de l'aplicació de l'article 155.\nLes persones guardonades enguany són la monja i activista Lucía Caram; l'advocat, historiador i membre de la Comissió de la Dignitat Josep Cruanyes; el pioner del submarinisme Eduard Admetlla; la professora i investigadora de les Terres de l'Ebre Victòria Almuni; Francesc 'Xicu' Anoro Zuferri; el pioner de l'atletisme Tomàs Barris; l'economista Lourdes Benería; els germans artesans Joan i Martí Castells; la directora pedagògica de L'Auditori, M. Assumpció Malagarriga; el divulgador de cinema amateur Santiago Marré Burcet; la bibliotecària i professora Carme Mayol Fernández; la pianista i compositora Leonora Milà Romeu; el fotògraf Josep M. Roset; l'escriptor Jordi Sierra i Fabra; l'activista pel folklore català Nemesi Solà Franquesa; l'activista del Priorat Roser Vernet Anguera; el cirurgià Joan Viñas Sales; la traductora Dolors Udina i Abelló; el pedagog Joan Soler; i la il·lustradora Maria Rius, entre d'altres fins a arribar a 31 personalitats.\nEn el cas de les entitats, a banda de l'Associació Catalana pels Drets Civils, hi ha l'ONG Proactiva Open Arms i la Unió de Federacions Esportives de Catalunya, juntament amb l'Associació de Bombers Voluntaris de la Generalitat a Puigcerdà, l'Associació Societat Coral El Vallès de Ripollet, Alzheimer Catalunya, la cooperativa Abacus, el Cercle Filatèlic i Numismàtic de Ripoll, les Nits Musicals de de Guardiola de Berguedà i l'Orfeó Reusenc, entre altres entitats.


Cloud docent FIB | Facultat d'Informàtica de Barcelona\nInici » La FIB » Serveis TIC » Cloud docent FIB\nDurant el curs 2016-2017 s'ha posat en marxa una infraestructura de cloud (Autoservei de màquines virtuals) per oferir un servei de Servidors Virtuals amb Sistema Operatiu Linux per a que els estudiants de determinades assignatures puguin desenvolupar les seves pràctiques amb les instàncies virtuals.\nEl servei ofereix la possibilitat de crear, configurar, modificar i esborrar servidors virtuals linux a un grup d'estudiants, amb accés des de la UPC o la VPN si estem fora de la UPC.\nEls servidors virtuals estan basats en una plantilla predefinida. Els estudiants poden instal·lar/desenvolupar el seu software sobre aquests servidors.\nEls professors responsables de les assignatures són els que poden demanar l'accés per la seva assignatura.\nLes característiques del servei són les següents:\nEl número de servidors virtuals proporcionat està condicionat pels recursos hardware disponibles.\nEls estudiants són responsables de les màquines virtuals, de tot el que passi en elles i des d'elles.\nLes màquines virtuals no disposen de servei de backup.\nA final de quadrimestre els servidors virtuals seran esborrats.\nEl programari de gestió d'aquest servei és OpenNebula i és accesible a través de la web https://virtech.fib.upc.edu


El proper 31 oct d'Octubre de 12 a 17:30h la Final del Mundial de League of Legends en els Cinemes FULL.\nEls cinemes FULL del CC Splau continuen innovant i aposten per segon any consecutiu pels eSports, retransmetent la final del Mundial League of Legends per als seus fans, el videojoc més jugat del món.\n· Les entrades ja s'han posat a la venda amb antelació, els cinemes FULL del CC Splau faran servir el senyal de retransmissió en col·laboració amb ESL Espanya i els comentaristes seran Alejandro "Kuentin" Cotrina i Marc "RaRuM" Alsina.\n· Retransmetre la final d'un videojoc té moltíssima més capacitat de convocatòria en un cinema que retransmetre un directe Barça-Madrid. Només dos equips s'enfrontaran en una final on hi ha 1 milió de dòlars en joc.\nArriben per primer cop al nostre país\nEl 15 de maig arriba als cinemes l'esperada "Mad Max: Furia en la Carretera" , dirigida per George Miller i protagonitzada per Tom Hardy i Charlize Theron.\nLa pel·lícula ja està a la venda anticipada dels cinemes Full HD tant en 2D com en 3D , però els cinemes Full HD del CC Splau tenen una sorpresa anticipada imprescindible per a tots els fans de Mad Max i per a tots els hot-rodders . Considerats els cinemes del futur, i un dels millors del país, aquesta vegada ens sorprenen amb una visita inesperada , 2 dels vehicles més especials que s'han creat per a aquesta pel·lícula.\nEls Oscars de l'Acadèmia premien Birdman i Gran Hotel Budapest i lideren les nominacions\nFinalment vuit pel·lícules lluitaran pel l'ansiada estatueta del la 87a edició dels Oscars de l'Acadèmia. Birdman, El Gran Hotel Budapest, Boyhood, El Francotirador, The Imitation Game, Selma, Whiplash i La Teoria del Todo lluitaran pel premi a la millor pel·lícula. La gran festa del cine se celebrarà en proper 22 de febrer en el Dolby Theatre de Los Angeles i el mestre de cerimònies serà Neil Patrick Harris (de la sèrie Cómo conocí a vuestra madre) que prendrà el relleu d'Ellen DeGeneres, que la va presentar en l'edició anterior, fent-se famosa pel selfie amb tots els artistes premiats.\nUs deixem el llistat complet de tots els nominats.\nLa màxima qualitat d'imatge i so al servei de les properes estrenes de "Los juegos del hambre: Sinsajo", "Exodus " i "El Hobbit: la batalla de los 5 ejércitos"\n'Los pingüinos de Madagascar', 'Doraemon' i 'Big Hero6', entre les estrenes infantils dels propers mesos\nGràcies a tots per haver convertit l'emissió de LoL en un èxit\nVols aconseguir regals alucinants de la pel·lícula "Ninja Turtles"?


Plaça de suport en comunicació a l'SCI - CRAJ\nPlaça de suport en comunicació a l’SCI\nBusquem una persona per incorporar-se de forma temporal a l’equip de l’SCI com a suport en comunicació i en l’estratègia de sensibilització i educació per la pau. L’oferta està subjecte al Programa de Garantia Juvenil.\nPlaça de suport en comunicació.\nSuport comunicació general de l’entitat (difusió d’esdeveniments, activitats, campanyes, etc.).\nSuport a tasques de difusió dels projectes de voluntariat internacional (campanyes online, xerrades informatives, atenció al públic).\nSuport en comunicació i difusió als grups d’activistes locals de l’SCI (Disseny i elaboració de materials de difusió de les activitats…).\nElaboració de material de retorn de les activitats de l’SCI (articles i cròniques, vídeos, fotografies).\nSuport a l’activitat general de l’entitat (organització d’actes, formacions, seminaris i altres).\nSuport en l’estratègia d’educació per la pau de l’entitat.\nNivell alt de català i anglès.\nConeixement i experiència en gestió de comunicació online (gestió web, xarxes socials).\nConeixement d’eines d’edició i maquetació (programari adobe o programari lliure).\nExperiència de voluntariat o treball en entitats o col·lectius de l’àmbit social.\nRetribució segons Programa de Garantia Juvenil.\nIncorporació el 31 d’octubre.


Venda de Caixa Temporitzadora TBox 8x600W\nCaixa Temporitzadora TBox 8x600W\nLa caixa temporizadora TempoBox TBox 8x600W ja està disponible a Alchimia Grow Shop, per facilitar el control del fotoperíode de les teves làmpares de cultiu interior.\nAquesta caixa permet controlar simultàniament fins a 8 bombetes LEC CMH de 630W, 8 HM/HPS de 600W, 12 HM/HPS de 400W o 16 LEC de 315W, amb total seguretat.\nCaixa Temporizadora TBox 8x600W, compatible amb fins a 8 bombetes de 600W\nTé unes dimensions de 241 x 180 x 95mm i està feta de plàstic resistent amb protecció IP20, la qual cosa vol dir que s'ha d'ubicar a l'interior, lluny de fonts d'aigua i d'humitat.\nPer a la seva instal·lació, necessita disposar de dues línies d'alimentació independents amb presa de terra, de mínim 15 Amp cadascuna, a 230V/50Hz. Per a més seguretat, es recomana que la connecti a la xarxa un instal·lador autoritzat.\nQuan haguem localitzat les dues línies a fer servir, instal·larem la caixa a prop d'elles, i connectem les dues línies d'alimentació a la corrent per permetre el pas de l'electricitat i posar-la en marxa, usant els dos endolls mascle que pengen de la caixa.\nFet això, ja podem connectar els sistemes d'il·luminació HPS o LEC que anem a temporitzar a les sortides de corrent laterals de la caixa, per posar-los en funcionament.\nCaixa Temporizadora TBox 8x600W, amb temporitzador analògic incorporat\nQuan ho hàgim fet, la posem en marxa amb l'interruptor, en manera contínua o en mode temporitzat si seleccionem la posició del rellotge, en aquest cas també configurarem el temps d'encesa i d'apagada tirant o pressionant de les clavilles (cap a fora = encès, cap a dins = apagat).\nEn cas de voler connectar o desconnectar algun focus, abans hem de apagar i desconnectar la caixa del corrent per maximitzar la seguretat. Ho farem posant el botó en la posició O i desconnectant-la del corrent.\nUn cop fet això, podrem netejar-la per fora i canviar els fusibles en cas que s'hagin espatllat, a més de fer-li el manteniment necessari per al seu òptim funcionament al nostre cultiu interior de marihuana.\nCaracterístiques de la Caixa Temporizadora TBox 8x600W:\nCaixa temporizadora amb 8 connexions\nCompatible amb 8 focus LEC de 630W, 8 HM / HPS de 600W, 12 HM / HPS de 400W o 16 LEC de 315W\nHa de connectar-se a dues línies d'alimentació independents de mínim 15 Amp amb presa de terra\nRecomanem que la col·loqui un instal·lador autoritzat per a més seguretat\nPotència màxima per línia: 2520W\nPotència màxima presa auxiliar: 2400W\nCorrent requerida: 230Vac / 50 hz\nTemporitzador analògic amb mínim de 15 minuts\nReserva horària de 48 hores\nOpinions de Caixa Temporitzadora TBox 8x600W i preguntes\nVols donar la teva opinió sobre Caixa Temporitzadora TBox 8x600W o preguntar sobre aquest producte?


L’Escola ESTIMIA EL NIU és una escola concertada pel Departament d’Ensenyament de la Generalitat de Catalunya que atén a alumnat d’entre 3 i 21 anys amb necessitats educatives especials, amb l’objectiu de proporcionar les eines i els recursos adients per aconseguir una autonomia més elevada i millorar la qualitat de vida dels infants mitjançant el desenvolupament de capacitats i habilitats cognitives, motrius, socials i emocionals.\nL’equip de professionals de l’Escola Estimia El Niu col·labora amb els EAP (equip d’assessorament psicopedagògic), per valorar les necessitats de suport dels infants i de les seves famílies, i adequar la metodologia i els recursos disponibles a l’entorn escolar en general. Per fer-ho s’adequa el currículum d’infantil i primària que marca el Departament d’Ensenyament a les característiques de l’alumnat amb una primera adaptació, a partir d’aquesta adaptació s’elabora la programació dels cicles i finalment s’adequa aquesta programació a les necessitats individuals de cadascú a través del Pla Individualitzat (PI). L’alumnat s’agrupa per cicles: Educació Infantil, Cicle Inicial, Mitjà i Superior de Primària i ESO.\nEls professionals acompanyen i guien els infants en el seu procés d’ensenyança i aprenentatge, creant les condicions necessàries perquè tots es trobin en un context reconfortant, estable i motivador, en el que puguin desenvolupar les seves aptituds i potenciar les seves competències cognitives, comunicatives i socioemocionals. El personal docent, format per un equip multidisciplinari, està en contínua comunicació i revisió, juntament amb la participació de les famílies, com a part integrant d’aquest treball conjunt.\nCal destacar la importància que donem al programa de formació continuada per poder donar resposta als nous reptes educatius.\nLes aules s’organitzen per edats , en grups d’entre 5 i 7 infants, amb diversitat de característiques cognitives, emocionals-conductuals i de pluridiscapacitat.\nL’equip de professionals s’integra en diferents Àrees d’intervenció:\nÀrea de logopèdia i recursos tècnics\nDefensem el model d’escolaritat compartida com a model d’inclusió per a aquells infants que poden tenir accés a l’escola ordinària i gaudir d’una opció enriquidora per potenciar les seves habilitats cognitives, conductuals i socials. S’estableix una relació de col·laboració i comunicació entre els EAP i els equips docents de les escoles ordinàries, per oferir un projecte educatiu comú, coherent i personalitzat a l’alumnat que realitza la modalitat d’escolaritat compartida.\nL’Escola compta amb dos projectes de mesures i suport intensiu a l’escola ordinària: l'AIS ( Aula integral de suport) i el CEEPSIR ( Centre d'Educació Especial Proveïdor de Serveis i Recursos).


Exposició al passadís central: “Sentiments i emocions a través de l’art” - Notícies - CSAP\nExposició al passadís central: “Sentiments i emocions a través de l’art”\nDes del programa Treball als Barris finançat pel Servei d'Ocupació de Catalunya i l'Ajuntament de Vilafranca del Penedès i dins el projecte de dinamització comunitària Espirall, Fem Barri s'ha organitzat una mostra d'activitats artístiques al barri de l'Espirall durant la seva festa, anomenades Art Espirall.\nL'objectiu ha estat acostar l'art a diversos sectors de població convertint-lo en eina d'inclusió i empoderament. S'ha fet des de la innovació social i amb el convenciment del potencial transformador de la cultura, afavorint d'aquesta manera, la convivència intercultural entre els veïns i veïnes del barri.\nHi han participat un total de 15 entitats i serveis del barri que han mostrat el seu art amb 12 expressions artístiques a diferents espais de l'Espirall: 6 exposicions, 1 exhibició, 1 concert, 1 mostra d'escriptura, 1 vídeo i 2 activitats infantils.\nUna de les activitats artístiques ha anat a càrrec de les Germanes Hospitalàries - Hospital Sagrat Cor -Servei de Rehabilitació Comunitària de l' Alt Penedès amb l'exposició anomenada SENTIMENTS I EMOCIONS A TRAVÉS DE L'ART ubicada al passadís de l'Hospital Comarcal de l'Alt Penedès\nSENTIMENTS I EMOCIONS A TRAVÉS DE L'ART\nEn aquesta exposició trobareu dos temes d'exposició que els usuaris, del Servei de Rehabilitació en Salut Mental de l'Alt Penedès, han volgut compartir amb vosaltres.\nLletres en Espais de Sentiments\nHem partit d'aquest tema per a treballar a través d'un model artístic, amb els sentiments del moment present, i el mitjà per a representar-los l'aquarel·la. Permetent un joc d'aigües i transparències, de colors i sobre posició dels mateixos.\nEns hem permès poder crear espais pintats, on aflueixen moments personals, amb diferent temàtica. Donant entrada a un element extern, en aquest cas una lletra, que per als autors tenen un significat i l'han integrada en aquest espai personal. Aquesta lletra representa un inici de verbalització de sentiments...\nA pUnTs pel Dia Mundial de la Salut Mental\nEn motiu del Dia Mundial de la Salut Mental hem volgut realitzar un seguit de punts de llibre. Dels aquí representats voldríem que poguéssiu escollir, com a visitants de l'exposició, la imatge que per a vosaltres us desperta una emoció-sentiment especial.\nÚltima modificació: 24/07/2018


30/04/15. Montserrat Nebrera. Vots i escons. - Gironès per la independència\n30/04/15. Montserrat Nebrera. Vots i escons.\n30/04/15 02:00\t- MONTSERRAT NEBRERA\nAquest és temps, però, d'omplir-se la boca amb l'expressió “democràcia directa” malgrat que en els seus resultats es reveli quasi bé un oxímoron\n02/04/2015\tSantilari o la glòria\n05/03/2015\tObscures passions\nPer una raó o altra, tothom farà recompte el dia 24 de maig. Fins i tot qui digui que les eleccions del 27 de setembre, si es fan, són unes autonòmiques més, farà de les municipals la seva particular enquesta, la més fiable de totes, perquè és secreta i no es pot mentir. Una enquesta que, per molt que vulguin els partits que graviten sobre la qüestió social, serà llegida en raó del component que en les eleccions de setembre més pot condicionar la política d'Estat; perquè, malgrat la por que les grans corporacions semblen tenir a Podemos, si guanyés un partit comunista l'Estat espanyol podria continuar essent un, i fins i tot fer entrar en raó els “Varufakis” de torn; però si guanyés a Catalunya el bàndol independentista, i l'opció es prengués seriosament el procés de secessió, la capacitat de maniobra de l'aparell de l'Estat fóra mínima en un tema d'importància capital, no sols per a l'establishment institucional ans també per a l'econòmic. Cert és que sovinteja la sensació de manca de rigor en tot plegat, però és versemblant pensar que qui estudiï el 24 de maig farà el recompte més en clau territorial que no social.\nI per fer recompte caldrà emprar un dels dos únics mètodes possibles: o els vots o els càrrecs. Des del punt de vista polític cadascú en farà l'ús que més li convingui; i de fet ja hem sentit el president explicar per quina raó en tindria prou l'independentisme amb una majoria d'escons a les eleccions de la tardor: si és l'Estat el que ha impedit la convocatòria d'un referèndum, s'argumenta, no se li poden aplicar les seves regles a unes eleccions que sols des de la lectura poden ser plebiscitàries. S'hauria d'afegir que, i és per responsabilitat del Parlament de Catalunya, tenim a aquest efecte la mateixa llei electoral de l'Estat. I a la vegada s'hauria de recordar que és la mateixa que ha donat a Mariano Rajoy una majoria d'escons sense tenir la majoria del cens electoral. Per acabar de retorçar l'argumentació, a això se li podria respondre que al cap i a la fi no són les plebiscitàries unes eleccions per escollir un president, ans per escollir a quin estat haurà de jurar lleialtat el president sortint del Parlament resultant, però també respecte a això s'hi podria afegir el dubte sobre el moment en què un dirigent comença a sentir-se vinculat per promeses de lleialtat passades. Tot plegat, a més d'embolicat, s'escriu en una clau política. Caldria afegir-hi una anàlisi jurídica de les dues opcions de recompte i de llurs implicacions pràctiques.\nEls vots són persones; una persona, un vot, aquesta regla de les consultes directes que tanta por ha fet sempre a les opcions ideològiques progressistes, donat l'alt grau de manipulació a què pot ser sotmesa qualsevol fórmula de consulta sense intermediaris, entre altres coses perquè no és cert que no n'hi hagi, d'intermediaris, amb la declarada parcialitat dels mitjans, amb la suposada neutralitat del ciberespai, on les xarxes es diuen així per la seva capacitat de pescar els incauts. Aquest és temps, però, d'omplir-se la boca amb l'expressió “democràcia directa” malgrat que en els seus resultats es reveli quasi bé un oxímoron. I, si més no, caldrà recórrer-hi per evitar les crítiques a un sistema electoral que mai és just per a tothom: partits amb representació i sense, urbanites o de la terra, finançats obscurament o menys busquen l'opció que més els beneficiï, sense pensar en el tot que diuen representar. En temps de confusió comptar els vots sembla la llum més viva que podem donar a les nostres incerteses. L'opció de comptar escons aboca a recordar un sistema que els dos eixos, el territorial i el social, semblen voler escombrar sense tenir massa clara l'alternativa constructiva al caos que sens dubte arriba.\nDarrera actualització ( Dijous, 30 d'abril del 2015 02:00 )


La ciutat de Lleida, pionera a fer complir els plans d'igualtat\nLa Plataforma per a la Igualtat de Gènere Activa vetllarà per aconseguir-ho\nLa implantació, aplicació i seguiment dels plans d’igualtat de gènere en empreses i administracions de més de 250 treballadors són tràmits obligatoris. I perquè es compleixin s’ha creat la Plataforma per a la Igualtat de Gènere Activa de Lleida (PIGALL), la primera associació a Catalunya i Espanya que naix amb aquests objectius, i que es va presentar ahir a Lleida.\nL’associació està formada per un col·lectiu de persones que prové de diferents camps com la psicologia o la judicatura i que tenen en comú haver obtingut el certificat de professionalitat en promoció per a la igualtat efectiva de dones i homes, certificat que ofereix el Centre d’Innovació i Formació Ocupacional (CIFO) de Lleida per convertir-se en promotors d’igualtat de gènere.\nDurant la presentació, la presidenta, María Alloza, va assegurar que l’objectiu de PIGALL és, mitjançant la conscienciació, “aplicar la igualtat de gènere en tots els àmbits del treball”, ja que és una necessitat “imperiosa i social” que les empreses “la garanteixin”. La UE obliga les empreses a tenir un segell d’igualtat que certifiqui el compliment de les seues polítiques. En cas de no tenir aquesta distinció obligatòria, Brussel·les denegaria les subvencions que pogués rebre aquesta empresa.\nNaix el promotor d’igualtat\nLa figura del promotor d’igualtat de gènere es crea en la llei d’igualtat de gènere del març del 2007, però no s’ha posat en pràctica fins ara amb cursos com els que ofereix el CIFO de Lleida. Els cursos que atorguen el certificat de professionalitat per a la promoció per a la igualtat efectiva d’homes i dones van començar el mes de maig de l’any 2017 i ja compten amb una segona promoció. Al tractar-se de cursos que busquen la igualtat, val a destacar que fins al moment tan sols dos homes han cursat aquest certificat.


3 receptes de púding de xia per a esmorzar o berenar - Naturalment!\nLes llavors de xia són molt nutritives. Segur que ja saps que són riques en àcids grassos omega 3, la qual cosa les fa imprescindibles per als vegans. A més d’aquests àcids grassos, la xia és rica en calci i aporta molta energia. En aquest article et compartim 3 receptes de púding de xia perquè li treguis tot el profit a aquest aliment tan nutritiu.\nInclou la xia a la teva dieta\nLa xia és una llavor que pot ajudar-te a controlar el pes, millorar la teva salut cardiovascular i la teva pell. Segur que et fa venir ganes d’incloure-la en tots els teus plats, però el millor és que no excedeixis de la quantitat recomanada al dia de xia: dues cullerades soperes, més o menys uns 25 grams.\nLa primera vegada que menges llavors de xia es recomana començar amb una cullerada i anar incrementant el consum cada dos o tres dies fins a aconseguir els 25 grams diaris.\nPots utilitzar-la en preparacions tant dolces com salades. En aquest article t’ensenyarem a preparar púding de xia, però també pots fer batuts, bescuits, tirar les llavors a les teves amanides i cremes o afegir-les al iogurt.\n1. Púding de xia bàsic\nAquesta recepta pot resoldre’t un esmorzar saludable i saciar-te qualsevol matí que tinguis pressa. Això sí, perquè quedi millor, et recomanem preparar-lo la nit anterior. El púding de xia bàsic pots combinar-lo al matí següent amb les fruites que prefereixis, però també amb fruita seca o tots dos!\n125 ml de llet o de la beguda vegetal que prefereixis\n1 cullaradeta de xarop d’atzavara (pots substituir-ho per l’edulcorant que prefereixis)\n1 polsim de vainilla o canyella\nEn un recipient de vidre amb tapa introdueix tots els ingredients.\nTapa i barreja bé.\nDeixa reposar a la nevera almenys durant 8 hores.\nQuan ho vagis a servir obre la tapa i col·loca per sobre del púding de xia trossos de la teva fruita preferida.\nAquest púding de xia dura dos dies a la nevera sense problema.\n2. Púding de xia i civada\nAquesta recepta és més completa si cap que l’anterior. Als beneficis de la xia li sumem les propietats de la civada. Aquest púding de xia és un esmorzar molt equilibrat que et mantindrà saciat una bona estona. Et proposem completar el púding de xia i civada amb uns fruits vermells i uns festucs, una combinació que et sorprendrà!\n125 ml de beguda d’ametlla (pots substituir-la per la qual més t’agradi, fins i tot per llet)\n1 grapat de fruits del bosc\n1 mica de mel al gust\nLa nit anterior, en un pot de vidre amb tapa aboca la beguda d’ametlla, la civada i la xia. Barreja bé, tapa i deixa a la nevera fins a l’endemà.\nAl matí, abans de menjar-ho, destapa i afegeix els fruits del bosc, els festucs i una mica de mel al gust. Si ho prefereixes pots no endolcir-ho. La beguda d’ametlla li dóna un toc dolç, per la qual cosa és probable que no necessitis endolcir-lo més.\nSi ho prefereixes pots muntar el púding de xia i civada en un altre got en diferents capes. Per a això aboca una mica del púding que has deixat fent-se la nit anterior al fons del got amb l’ajuda d’una cullera. Col·loca damunt una capa de fruits vermells, després festucs, una altra capa de púding i així fins que completis tot el got.\n3. Púding de xia i cacau\nAquest púding de xia i cacau és perfecte per a esmorzar o berenar, però també és un postre fantàstic per sorprendre els teus amics quan vénen a sopar a casa. El resultat és espectacular.\n125 ml de llet o beguda vegetal\nEn el got d’una liquadora posa la llet o beguda vegetal, el cacau i els dàtils. Tritura perquè no hi hagi molts trossos de dàtil grans. Els dàtils són excel·lents per a endolcir moltes preparacions.\nAboca la mescla en un pot amb tapa, afegeix la xia i l’essència de vainilla i barreja bé.\nDeixa reposar el púding de xia i cacau almenys durant 4 hores a la nevera.\nServeix amb unes rodanxes de plàtan o trossos de maduixa.\nQuè et semblen aquestes receptes de púding de xia? Segur que et ve de gust tastar alguna d’elles. Et recomanem incloure la xia a la teva dieta, és un dels anomenats superaliments de moda, però et podem assegurar que —mantenint la quantitat recomanada— els seus beneficis són molts. No oblidis que el millor és tenir una dieta variada i equilibrada. Menja de tot en la seva justa mesura!


Les empreses eòliques de Catalunya demandaran al Govern per inacció i dany patrimonial | EolicCat\nLes empreses eòliques de Catalunya demandaran al Govern per inacció i dany patrimonial\nEolicCat afirma que els promotors eòlics patirien un dany econòmic quantificable de 150 milions d’euros, com a resultes de l’acció política del Govern i l’abast del canvi normatiu.\nLes accions jurídiques a emprendre deriven de l’impacte de la disposició transitòria segona del nou DL 24/2021, si s’interpreta retroactivament la disposició transitòria segona.\nBarcelona, 4 de novembre de 2021.- EolicCat estudia fer efectiva una demanda contra el Govern de la Generalitat per la manca d’acció de l’administració en la tramitació dels expedients d’energies renovables des de la constitució del nou Govern el passat mes de maig.\nA aquesta demanda s’hi sumaria la reclamació contra el Govern que diversos promotors tenen previst dur a terme si, finalment, l’administració considera que la disposició transitòria segona té efectes retroactius sobre els projectes que ja han superat positivament el tràmit de la ponència.\nSegons càlculs d’EolicCat, les pèrdues que els promotors han patit, primerament per les instruccions del Govern cap als òrgans administratius competents per aturar la gestió dels expedients i, en segon terme, per l’impacte del canvi regulador, és de 500.000 euros de mitjana per projecte. Aquesta quantitat inclou el cost d’elaboració del projecte tècnic i el cobrament indegut de les taxes que els promotors paguen a les administracions, locals i autonòmica, en concepte de despeses per a la tramitació d’un expedient que no s’ha dut a terme, i que suposaria més de 30 milions d’euros. A més, caldria afegir la reclamació per la possible pèrdua dels avals dipositats per garantir-se els drets de connexió a la xarxa dels projectes, regulats per normativa estatal i que, tot i que el Decret en preveu la devolució, la Generalitat no és competent per a regular aquest aspecte. Els dipòsits dels projectes presentats a la ponència pugen 120 milions d’euros. En total, el conjunt de les reclamacions contra al Govern podria arribar als 150 milions d’euros.\nPer a EolicCat, es dona un cas flagrant de canvi de les regles del joc a mig partit, generant una inseguretat jurídica i un perjudici substancial als promotors que ja havien iniciat la tramitació davant la ponència. Jurídicament i segons EolicCat, la retroactivitat de la norma no està justificada, menys quan es tracta d’una modificació del Decret anterior (i no d’una nova llei).\nLa inconstitucionalitat planeja sobre el nou Decret\nEn una reunió d’urgència celebrada aquesta setmana per a avaluar l’impacte del nou Decret Llei, molts dels associats d’EolicCat han apuntat a la possibilitat de sumar, a les demandes patrimonials, accions de denúncia contra l’administració per inactivitat i desviació de poder amb incompliment de les seves obligacions per part dels responsables públics atès que, presumptament, han aturat la tramitació dels expedients que havien superat la ponència des de la configuració del nou govern, el passat mes de març. La mateixa consellera Jordà, en més d’una ocasió, ha fet declaracions en aquest sentit, expressant que s’aturava qualsevol tramitació fins a l’aprovació del nou Decret, com efectivament ha succeït.\nPer a EolicCat, aquesta actuació impedeix el correcte funcionament de l’administració i amenaça l’estabilitat professional dels funcionaris, forçant l’incompliment de les seves obligacions a respondre en els terminis regulats o emprant maniobres dilatòries injustificades que els departaments jurídics han compilat a efectes de la querella.\nEolicCat, d’altra banda, apunta al fet que part de les disposicions amb les quals es modifica el Decret Llei 16/2019 són susceptibles d’inconstitucionalitat, i així ho ha reiterat repetidament al departament d’Acció Climàtica en conèixer l’esborrany del text. Per als promotors eòlics, el redactat actual del Decret afegeix, a la regulació de les renovables a Catalunya, un element més d’incertesa i inseguretat jurídica.\nLa pèrdua dels drets de connexió: letals per a la transició i la sobirania energètica de Catalunya\nLa pèrdua dels avals, a més de l’impacte patrimonial en les empreses, implica la pèrdua dels drets de connexió a la xarxa d’aquests projectes que s’anaven a implementar en municipis catalans i que, ara, quedaran a disposició d’altres grans projectes de generació que es podran implementar des de fora de Catalunya.\nUna altra paradoxa del nou decret, que s’anuncia com a accelerador del desplegament de les energies renovables distribuïdes i participades, és que no contempla cap novetat destacada en aquest sentit, excepte la declaració responsable per als projectes d’autoconsum sense connexió a la xarxa. El nou Decret, a més, és coix en limitar les mesures d’impuls a les tecnologies fotovoltaica i eòlica, deixant de banda d’altres rellevants com la biomassa, els biocombustibles o l’eficiència energètica.\nEn aquest sentit, per a EolicCat, tot i que el Decret no contempla una moratòria, les noves condicions de tramitació deixen la transició energètica que necessita el país, la de més capacitat i que permet abordar la transició energètica al teixit industrial català, fora de l’àmbit de decisió política de la ciutadania catalana i del seu Govern. L’actual Decret empeny al fet que la gran demanda d’energia renovable a Catalunya es cobreixi a partir d’instal·lacions fora de Catalunya, preferentment de l’Aragó com ja està passant; o bé què els promotors agrupin projectes per tramitar-los des del Ministerio para la Transición Ecológica a Madrid, a la cerca d’un marc jurídic més estable. Alguns dels membres d’EolicCat preveuen emprar aquesta via. En definitiva, en ambdós casos, Catalunya perd la sobirania i la capacitat de decidir.\nUna petita part dels promotors s’ha pronunciat a favor d’intentar tramitar nous projectes eòlics d’acord amb els criteris marcats pel Decret Llei 24/2021, aprofitant que no s’ha establert la moratòria, tot i l’increment de les restriccions.\nPer a Víctor Cusí, president d’EolicCat, “la ciutadania de Catalunya és la gran perjudicada amb el redactat actual del Decret. Primerament, perquè s’haurà de rescabalar amb diners públics, diners de tots, el dany causat per la manca de previsió o valentia dels polítics i, en segon lloc, perquè suposarà, de nou, un retard important en l’avanç d’una transició energètica efectiva i amb garanties de progrés pel país, a més d’una pèrdua de sobirania irrecuperable”.


Els mercats de la terra - Idees de viatge - Barcelonaesmoltmes.cat\nEls mercats de la terra - Idees de viatge\nEls productes de proximitat més frescos\nBons llocs per comprar aliments ecològics\nLa bona taula de la que gaudim a les comarques de Barcelona no seria possible sense els mercats de pagès que trobem a tots els pobles i ciutats. Són els millors aparadors de les nostres denominacions d'origen, del cava i els vins catalans, dels embotits i la cacera de les terres d'interior, dels bolets i les tòfones pirinenques, de les fruites del Maresme i les verdures del Baix Llobregat. Una varietat increïble de productes que pots adquirir directament, sense intermediaris, i que tens al teu abast molt més a prop del que et penses. Anima't a visitar-los!\nMercat de productes agraris de Manresa. En aquest mercat de la capital del Bages s'hi poden trobar especialitats que són difícils de localitzar en altres poblacions. Els venedors s'ubiquen a la plaça Europa, la muralla del Carme i la plaça del mercat, de dilluns a divendres.\nMercat de Vic. Si t'agraden els mercats amb animals vius, verdures acabades de collir i els millors productes artesans, acosta't qualsevol dimarts o dissabte a la plaça major de Vic. No et quedaràs impassible! Entendràs perfectament perquè els veïns de la comarca d'Osona es mostren tan encantats de poder-hi fer les seves compres.\nMercat de Calaf. Cada dissabte, la plaça dels arbres i el raval de Sant Jaume d'aquesta històrica població de l'Anoia s'omplen de parades amb tresors gastronòmics de tot tipus. El mercat, conegut per la popular llegenda d'Apel·les Mestres, és el lloc ideal per a l' intercanvi de receptes i secrets de cuina des del segle XIII.\nMercat del Parc Agrari del Baix Llobregat. El Parc de la Torreblanca, un espai natural situat entre els municipis de Sant Joan Despí i Sant Just Desvern, acull cada diumenge un mercat amb fruites i hortalisses conreades per pagesos locals. L'oferta d'aliments ecològics és cada vegada més important i demostra el desig de molts productors de respectar els ecosistemes al màxim.\nTroba més mercats de pagès a la web de Barcelona és molt més.


Àudios de la secció Novetats discogràfiques - So de cobla - Pàgina 3\nComencem a descobrir el volum n. 11 de la col·lecció Sardaxou de la cobla Contemporània corresponent a l'espectacle "Llatí", amb sardanes escrites a partir de ritmes com el reggaeton, el bolero, la salsa o el merengue, entre d'altres.\nComencem a sentir el compacte "Viladesau, de nou" amb La Principal de la Bisbal i el sisè volum de la col·lecció Fonoteca de Cobla que la Ciutat de Girona ha dedicat a Frederic Sirés.\nComencem a sentir el contingut del compacte "Kirineoc" que han enregistrat l'acordionista Kepa Junkera i la cobla Sant Jordi.\nComencem a descobrir el contingut del compacte de la cobla Ciutat de Girona "Ricard Viladesau. Primeres sardanes 1933-1951" i del que la cobla Principal de la Bisbal ha enregistrat amb el cantant Pep López.\nComencem a sentir el segon volum de la col·lecció "Ressons de records" amb sardanes de Josep Antoni López enregistrades per la cobla Ciutat de Girona i el disc que la cobla Ressò dels Dansaires del Penedès ha gravat amb sardanes dedicades a aquesta colla sardanista.\nSentirem tres sardanes de Juli Garreta "Griselda", "Somni gris" i "Somnis" en versió de la Cobla de Cambra de Catalunya i dues de Miquel Serra, "Bressant l'infantó" i "Íntima" tocades per la cobla Ciutat de Girona.\nSentim dues sardanes de Sigfrid Galbany i Josep Cassú que trobem en el sisè volum de la col·lecció Sardanes de Tossa i dues de les nou sardanes del disc "De Pujals dels Pagesos a Brussel·les" amb arranjaments per a contrabaix, piano i flauta.\nDel doble compacte de la cobla Sant Jordi amb sardanes de Ricard Viladesau sentirem "Alt Empordà" i "Cala s'Alguer" i del disc de la cobla Marinada amb sardanes de Josep Blanch i Reynalt podrem escoltar "Vora una font" i "Mar en calma".\nSentirem música de Josep Blanch i Reynalt i de Juli Garreta. Del primer hem escollit tres de les catorze sardanes seves que trobem en el compacte monogràfic que ha enregistrat la cobla Marinada dirigida per Marc Timón. I del segon dues de les dotze sardanes del quart dels cinc volums de la seva integral sardanista enregistrada per la Cobla de Cambra de Catalunya.\nCompletem l'audició de la sarsuela "Cançó d'amor i de guerra" de Rafael Martínez Valls en la versió de la Simfònica de Cobla i Corda de Catalunya dirigida per Francesc Cassú.\nRecuperem el doble compacte que la cobla Sant Jordi ha enregistrat amb sardanes de Ricard Viladesau per sentir-ne altres tres mostres, i ens fixem en el segon volum de la integral sardanista de Juli Garreta que ha editat Músics per la Cobla.\nContinuem sentint el segon acte de l sarsuela "Cançó d'amor i de guerra" de Rafael Martínez Valls en l'enregistrament que n'ha fet la Simfònica de Cobla i Corda de Catalunya.\nRecuperem l'enregistrament de la sarsuela "Cançó d'amor i de guerra" de Rafael Martínez Valls que ha fet la Simfònica de Cobla i Corda de Catalunya i sentim els quatre primers números del segon acte.\nSentirem música de Pep ventura i de Ricard Viladesau en la interpretació de la Cobla de Cambra de Catalunya i de la Cobla Sant Jordi respectivament.\nAvui sentirem música d'Enric Vilà, Ricard Viladesau, Enric Morera, Josep Saderra, Xavier Forcada i Sigfrid Galvany dels compactes "La Principal de la Bisbal en directe", "Blanc i beix" i "Sardanes de Tossa. Volum 6".


Apartamentos Turísticos La Boutique del Mar Conil De La Frontera Espanya - Ofertes d'hotels amb els MILLORS DESCOMPTES EN LÍNIA\nUrbanización La Palmera, Playa fuente del Gallo, Conil De La Frontera, Espanya, 11140 - Molt bona ubicació - Veure al mapa\nMés informació sobre Apartamentos Turísticos La Boutique del Mar\nPer als viatgers què vulguin captar les imatges i els sons de Conil De La Frontera, Apartamentos Turísticos La Boutique del Mar és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Conil De La Frontera. Els clients de l'hotel poden gaudir de Wi-Fi gratuït en totes les habitacions, Zones públiques amb Wi-Fi, aparcament de cotxes, habitació familiar, visites turístiques.\nL'ambient de Apartamentos Turísticos La Boutique del Mar es reflexa en cada habitació. aire condicionat, calefacció, balcó/terrassa, insonorització, telèfon són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Conil De La Frontera, el Apartamentos Turísticos La Boutique del Mar és el lloc perfecte per una estimulant i emocionant escapada.\nCal que informeu el Apartamentos Turísticos La Boutique del Mar de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


Arriba «Com si fos ahir», la nova sèrie de sobretaula de TV3 | NacióDigital\nArriba «Com si fos ahir», la nova sèrie de sobretaula de TV3\nLa ficció, que s'estrena l'11 de setembre al vespre, gira al voltant d'una colla d'amics d'institut que es retroben al cap de 25 anys i comptarà amb actors com Marc Cartes, Àurea Márquez, Eduard Farelo o Sílvia Bel\nper Redacció , 5 de setembre de 2017 a les 15:24 |\nLa sèrie Com si fos ahir és la nova aposta de TV3 per a la sobretaula que substituirà La Riera. S'estrena dilluns vinent, dia 11, després del Telenotícies Vespre, i ha estat dirigida per Sònia Sánchez i amb idea original i direcció argumental de Núria Furió, la ficció girarà al voltant d’una colla d’antics amics d'institut que es retroben al cap de 25 anys.\nEntre els protagonistes, els espectadors es retrobaran amb cares conegudes com Marc Cartes, Àurea Márquez, Eduard Farelo i Sílvia Bel. El rodatge de la sèrie va començar al juliol i la ciutat de Barcelona n'és el principal escenari. "Tots tenim amics que es van perdre en el temps, i a tots ens faria gràcia retrobar-los. I quan ho aconseguim és maco continuar allà on ho vam deixar. Posar-nos al dia no és el més urgent. Ja sorgirà", ha explicat sobre el fil argumental la guionista Núria Furió, que ha participat en d'altres sèries d'èxit com Plats bruts o La Riera.\nAquesta no és una història dels que se'n van, sinó dels que es queden. L'11S s'estrena "Com si fos ahir" 👉https://t.co/duXtjMhiim pic.twitter.com/AbDmqJfbYe\n— TV3.cat (@tv3cat) 30 d’agost de 2017\nCultura i Mitjans, TV3, La Riera, Com si fos ahir, serial, telenovel·la\nNo comencem be.\nPer Anònim el 5 de setembre de 2017 a les 21:06\nA l'inici de La Riera hi havia una certa previsió de voluntat de dignificar el "culebrot" de TV3 amb la inclusió d'alguns actors i actrius de contrastada vàlua. Aquesta vegada no és així precisament. L'horari d'emissió és prou important com per fer un esforç per part de la cadena.


A la tardor temps de carabassa – More than feeding\nCarabasses de formes i colors\nA l’hora de comprar-les, per saber quines són les que estan a punt s’han d’adquirir aquelles que pesin més en relació al seu tamany i que siguin de pell gruixuda, que afavorirà la conservació fora de la nevera, sencera això sí.\nLa carabassa és un aliment que té com a compost principal l’aigua, a més d’hidrats de carboni encara que en poca quantitat. A més a més, és una molt bona font de fibra.\nEl seu destacat contingut en β-carotens (provitamina A) li donen el color característic i protegeix a més la nostra pell i mucoses. Pel seu caràcter antioxidant, també contribueix a prevenir i combatre l’envelliment cel·lular. A més, el nostre organisme, quan ho necessita, és capaç de transformar aquesta provitamina A en vitamina A, tan necessària per als nostres ulls.\nPresenta també un important efecte diürètic, tant pel seu elevat contingut en aigua, com per la quantitat alta de potassi i l’escassa presència de sodi. Aquesta varietat de carabassa és la que s’utilitza en rebosteria i també com a verdura, en cremes o purés principalment. S’ha de pensar, però, que és un aliment insípid i, per tant, és bo condimentar-lo amb herbes aromàtiques.\nPer totes aquestes propietats la carabassa és un molt bon aliment que hem d’aprofitar ara ja que n’és plena temporada.\nAquesta entrada s'ha publicat en Aliments de temporada, More than feeding i etiquetada amb Aliments de temporada, Betacarotens, Carabassa, Menjar bé, Sa, Tardor. Afegiu a les adreces d'interès l'enllaç permanent.\n← El malbaratament alimentari i com reduir-lo\nSetembre, moments amb aliments →